**Түбән Шытсу авыл җирлегенең 2020 нче елга отчеты**

Хәерле көн, исәнмесез хөрмәтле авылдашлар, килгән җитәкчеләр!

Без бүген Түбән Шытсу авыл җирлеге гражданнар җыены үткәрергә җыелдык. Жыенда: Саба муниципаль районы башлыгы Минниханов Рәис Нургалиевич һәм төрле оешмаларның бүлек җитәкчеләре, авыл җирлеге Советы депутатлары катнаша.

Узган елгы вәзгыят безнең тормышыбызга азмы-күпме үзгәрешләр кертте. Башка еллардан аермалы буларак бу елны җыенны ЗУУМ программасы аша карау һәм тыңлау мөмкинлеге булдырылды. Әлеге программа аша безгә кушылучылар сез дә үзегезнең борчыган сорауларыгызны, тәкъдимнәрегезне безгә җиткерә аласыз.

 Җыенның көн тәртибенә күчәбез, ул түбәндәгечә:

1. Түбән Шытсу авыл җирлегендә урнашкан учрежденияләрнең 2020 елда башкарылган эшләренә анализ һәм 2021 елга эшләрен камилләштерү буенча планнары.
2. Участок полиция хезмәткәре Сахабиев Алмаз Альбертович чыгышы.
3. Янгынга каршы күзәтчелек бүлеге җитәкчесе Галимуллин Айнур Рифкатович чыгышы
4. Урманнарда янгын куркынычсызлыгы турында урман хуҗалыгы участковые Газизянов Ришат Альбертович сөйләп үтәчәк.
5. Саба районы ветернинария берләшмәсе җитәкчесе Ганиев Зөлфәт Рифкатович чыгышы
6. Сабадагы «Россельхозбанк» өстәмә офис җитәкчесе Билалова Разина Кашафетдиновна чыгышы.
7. Түбән Шытсу авыл җирлеге советының 2020 нче елга отчеты һәм 2021 елга планнар.
8. Узган елгы отчет җыенында халыкның биргән сораулары, тәкъдимнәрнең үтәлеше һәм 2021 елга халыктан сораулар.
9. Саба муниципаль районы башлыгы Минниханов Рәис Нургалиевичның йомгаклау чыгышы.

**Сүз бирелә: 1**.Түбән Шытсу төп гомумбелем бирү мәктәбе директоры Мияссарова Гөлчәчәк Хәлим кызына.

**2.**Түбән Шытсу “Ромашка” балалар бакчасы мөдире Хабибрахманова Рамзия Васил кызына.

**3.** Югары Шытсу “Ак каен” балалар бакчасы мөдире Мусина Рәзилә Ризван кызына.

  **4**. Түбән Шытсу мәдәният йорты мөдире Нуриахметова Зөльфия Роберт кызына.

**5.** Югары Шытсу мәдәният йорты мөдире Шарифуллна Гөлнар Абүзәр кызына.

**6**.Елыш авыл клубы мөдире Якупова Язилә Шафигулла кызына.

**7.**Югары Шытсу авыл китапханәсе мөдире Мусина Ләйсән Ильнур кызына.

 **8.** Фельдшер Саттарова Рушания Гыйльметдин кызына.

Түбән Шытсу авыл җирлегендә халыкны иң күп эш урыны белән тәэмин итүче һәм җирле бюджетка керем кертүче “Шытсу” авыл хуҗалыгы җәмгыяте эшләп килә. Аларның төп күрсәткечләренә кыскача гына тукталып үтәм.

Җитештерелгән тулай продукция бәясе 295 млн.40 мең сум. Авыл хуҗалыгы җирләре 4 109 гектар. 100 гектарга җитештерелгән продукция 7млн.180 мең сумны тәшкил итте. 2019 елда әлеге күрсәткеч 5 млн. 368 мең булган.

 Савым сыерлары 560 баш. Бер сыерга савып алынган сөт күләме 2019ел белән чагыштырганда 730 кг.артып 9 090 кг.тэшкил итте.

Бөртеклеләрнең уңдырышлылыгы гектарына 31,6 цетнер тәшкил итте.

Ит җитештерү күләме артымы 314 кг. 2019 елда бу күрсәткеч 266 кг.булган.

Төзелеш ремонт эшләре авыл хуҗалыгы җәмгятендә даими алып барыла: сыер, бозау торакларына, шулай ук мастерской бинасына ремонтлар эшләнелде. Әлеге эшләр 2021 елда да дәвам ителәчәк.

Ел саен үткәрелеп килүче алдынгыларны тәбрикләү чараларында Шытсу авыл хуҗалыгы хезмәткәрләре даими бүләкләнүгә ирешәләр. 2020 елда ветеринар врач булып эшләүче Гимадиева Мөршидә Тимершаех кызына Татарстан республикасының Атказанган хезмәткәре исеме бирелде.

Шәхси эшмәкәрлек юнәлеше, кфх эшчәнлегенә тукталып үтәм.

2019 елда “начинающий фермер” программасы нигезендә Хабибрахманов Крестьян фермер хуҗалыгы төзелде, Юнәлеше 50 баш күләмендә мөгезле эре терлекне симертү, субсидия суммасы 2 мл.727 сумны тәшкил итте. Сөрүлек җирләре 10,86 гектар. Бүгенге көндә матур гына эшләп килә, маллар саны 40 ка җиткерелде. 50 башка март аена җиткереләчәк.

Авыл җирлегендә 1 хәрәм кибете һәм 5 азык төлек кибетләре эшли. Кибетләргә халык ихтыяҗын канәгатьләндерерлек товарлар, азык - төлек кайтып тора. Елыш авылында яңа кибет төзелеп халыкка хезмәт күрсәтә башлады, өстәмә бер эш урыны булдырылды. Түбән Шытсу авыл җирлегендә урнашкан 6 сәүдә үзәгенең 4 сендэ банк картасы белән түләү мөмкинлеге булган терминал урнаштырылган.

Үзмәшгульлелек юнәлеше буенча җирлегебездә барлыгы 19 кеше теркәлде. Болар арасында шәхси эшмәкәрлек, тарактор, төзелеш хезмәте күрсәтүчеләр, бер таксист бар. Кергән налог суммасы 1 504 сум 96 т.тәшкил итте. Шунсын да әйтеп үтәргә кирәк 2019 елда керткән салым суммасы 2020 елда хөкүмәт карары нигезендә кире кайтарылды.

Буш биналарга килгәндә болар, Югары Шытсуда башлангыч мәктәп һәм Түбән Шытсуда кибет биналары әлегә кулланылмый.

Авыл җирлегендәге шәхси хуҗалыклар үсешенә тукталып үтик. Мөгезле эре терерлек саны 2019 нче ел белән чагыштырганда 2020 елда 11 гә, сыерлар саны 3кә кимеде, сарыклар саны 13 кә арту күзәтелде.

Шәхси хуҗалыкларның үсешен тәэмин итү, аларны саклап калу максатыннан дәүләт программалары эшләп килә. Кош-корт, мал туар алган чыгымнарның бер өлешен субсидияләү буенча нәтиҗәләр түбәндәгеләр: Кош-корт алу буенча 2020 елда субсидия күләме 115 мең 770 сум булды. Ветеринар хезмәт өчен 37 500 сум, сыер, кәҗә асыраучыларга 399 мең 500 сумлык ярдәм күрсәтелде. Гомуми сумма 555 мең 770 сумны тәшкил итте.

2020 елда сатылган сөт күләме 4746 цетнер тәшкил итте. 2019 елда 4420 цетнер булган.

**Бюджетның** керем һәм чыгым өлешләренә тукталып үтик. Керем ягы салымнар тупланшына бәйләнгән. Гомуми керем 1 млн.35 мең сумны тәшкил итте.

 начисление (хисапланды) үтәлеш

Мөлкәт салымы 93 000 63 551 сум

 Җир салымы 369 000 400 467 сум

 Физик затларның

кеременә бәйле салым

(Подоходный налог) 160 000 289 928 сум

 Салымнарын түләмәгән зур суммалы кешеләрне сез экраннарда күрәсез.

 Бюджетның чыгым ягына тукталсак 2020 елда 5 млн.748 мең 701 сум акча тотылды. Шуның 1 млн.756 мең 836 сумы хезмәт хакы түләүгә, 3 млн.196 мең 728 сум благоустройство. Элемтә һәм ЖКХ хезмәтләре өчен 164 мең сум тотылды. Транспорт өчен 144 мең. Башка төр чыгымнар 435 мең 251 сумны тәшкил итте.(внештатник хезмәт хакы, алынган җиһазлар, огр.техника)

 **Демографик хәл.** Түбән Шытсу авыл җирелегендә барлыгы 230 хуҗалыкта 684 кеше яши. 2019 нчы ел белән чагыштырганда хуҗалыклар саны 1гә, халык саны13кә ким. Туучылар 9 (2019 да 8), улүчеләр 15 (7), пропискага керүчеләр 7 (8), төшүчеләр 14 (22).

Җирлектә барлыгы 262 пенсионер, 298 эшче исәпләнелә. 25 студент, 46 укучы һәм 59 мәктәпкәчә яшьтәге балалар бар.

**Социаль өлкә.** Күп балалы гаиләләр 8. Мөмкинлекләре чикле кешеләр саны 106, шуның берсе бала. Ялгыз яшәүче гражданнар 33. Социаль яктан куркыныч хәлдә торучы гаиләләр юк. 2020 елда торак коммуналь хезмәтләр өчен 974 мен 93 сумлык социаль ярдәмнән файдаланылды.

 Гаилә корып яши башлаучыларның саны 2019 ел белән чагыштырганда 3 кә артып 4 не тәшкил итте. Аерылышучылар булмады.

**Авыл җирлеге Советында 3 кеше эшли**. 12 Совет утырышы, 11 гражданнарны кабул итү үткәрелде, 260 справка бирелде.

Газ, ут тотылышына экономия ясалды.

Җирлектә барлыгы 74 штук урам светильниклары бар. 2020 елда 13 мең 536 Квт.сәгать энергия тотылган, суммаларда 98 мең 567 сум. Бер светильникка 182 КВТ сэгать энергия сарыф ителгән. 2019 ел белән чагыштырганда урам утлары 272 кв.сэгать кә экономия ясалды.

 Җирлектә барлыгы 297 хуҗалык бар шуның 6 сы әлегә теркәлмәгән. Моның буенча эш алып барыла.

 Торак мәйданы тапшыру 2019 ел белән чагыштырганда 79 кв.м артып 494 кв.м.тәшкил итте. Моның эченә керде 4 шәхси йорт һәм 3 пристрой.

Җирлектә яшәп авыл хуҗалыгы яки бюджет тармагында езмәт итүчеләргә уңайлы шартлар тудыру максатыннан төрле программалар эшләп килә. 2020 елдан Авыл биләмәләрен комплекслы үстерү дәүләт программасы тормышка ашырыла башлады. Әлеге программа нигезендә Югары Шытсу авылында бер йорт эшләнелә. Шулай ук агымдагы елда тагын бер йорт планлаштырыла.

Халыкны су белән тәэмин итүдә һәм хуҗалыклардан чүп җыйнауда Саба торак коммуналь хуҗалыгы хезмәт күрсәтә. Көнкүреш калдыклары график нигезендә вакытында җыела.

Халыктан коммуналь хезмәт өчен аерым алганда су кулланылышына 463мен 199 сум түләнде, көнкүреш калдыкларын җыю буенча 563 мең сум.

Экраннарда сез коммуналь хезмәтләр буенча бурычлы кешеләрне күрәсез.

Информатизация, электрон түләүләргә күчү процессы елдан ел арта бара. Бүгенге көндә 230 хуҗалыкның 160 стационар телефон тоташкан, интернет 124, ай пи телевидение 108 хуҗалыкта бар.

Түбән Шытсу авылында урнашкан почта бүлекчәсе эшли. Аның эшчәнлеге белән бәйле мәгълүматны экраннарда күрәсез.

Референдум программасы җирлектә яхшы гына эшләп килә. 2019 нчы елның ноябрь аенда булып узган җыеннарда хәл ителеп халык тарафыннан тупланган 166 800 сум барысы да авыллар эчендәге юлларны төзекләндерүгә тотылды. Республикадан бирелгән дотация белән элеге сумма 834 меңне тәшкил итте.

2020 елның ноябрь аенда оч авылда да гражданнар җыены булып узды. Жыйналырга тиешле 162 100 сум җыелып бетте. Әлеге үзара салым акчалары бу елда да юлларны төзекләндерүгә тотылачак.

Җирлек буенча башкарылган эшләрне сез экраннарда күрәсез. Башкарылган эшләрнең гомуми суммасы 13 млн.92 мең сумны тәшкил итте.

Иң мохим эш Түбән Шытсу авылында 530 метр озынлыкта җәяүлеләргә тротуар салынды. Шулай итеп гражданнар җыенында халыкнын биргән соравы уңай якка хәл ителде. Әлеге эш очен мәктәп укучылары, аларнын әти- әниләре һәм гомумән авыл халкы исеменнэн районыбыз җитәкчелегенә зур рәхмәт җиткерәбез.

Шулай ук Түбән Шытсу авылының Тукай урамына 250 метр озынлыкта программа нигезендә юл ремонтланды, авыл аша үтүче асфаль юлга 20 штук яктырткыч лампалар урнаштырылды. Бер аренда йорты төзелеп кулланылышка тапшырылды.

Җирлектә благоустройство эшләре даими алып барыла. Узган ел язгы ташуга әзерлек максатыннан канаулар ярылды, су агу трубалары кардан хэм боздан чистартылды. Яз һәм көз чорында грейдерование эшләре эшләнелә. Урам юлларын кардан чистарту Шытсу авыл хуҗалыгы җәмгяте ярдәме белән вакытында башкарыла.

Югары Шытсу һәм Елыш авылларында халык өчен куркыныч тудырган агачлар киселде.

Спорт юнәлешенә тукталып үтсәк 2020 ел традицион Мәгъсүм Фәйзиев истәлегенә багышланган көрәш турнирыннан башланып китте. Район буенча үткәрелә торган мини- футбол, волейбол, баскетбол, лыжня россии, кросс татарстан ярышларында катнашып киләбез. Унышларга килсэк Мини футбол буенча Шытсу командасы район чемпионатынын беренче лигасында катнашып 13 команда арасынна 4 урынга лаек булды.

Югары Шытсу авылы спорт мәйданчыгында 2020 елнын истәлекле даталарына ТАССР 100, Районыбызның 90 еллыгына, яшьләр көненә багышланган спорт чаралары даими оештырылды. Агымдагы елнын гыйнвар аенда тэуге тапкыр спорт хэм сэламәтлек унконлеге уңаеннан итекле футбол ярышы уздырылды.

Түбән Шытсу авыл җирлегендә үткәрелеп килүче төрле чаралар иганәчеләр ярдәменнән башка узмый. Төп иганәчеләр “Шытсу” җәмгыяте, ПМК – 159 оешмасы хэм авыл җирлегендә урнашкан кибетләр.

2020 елда Елыш авылында зур вакыйга иганәчеләр хэм авыл халкы тырышлыгы белән төзелгә мәчет үз ишекләрен ачты.

Республика күләмендә үткәрелгән “Ярдәм янәшә” акциясе кысаларында авыр хәлдә калган гаиләләргә азык төлек коробкалары таратылды.

Түбән Шытсу авыл җирлегендә даими өмәләр оештырыла, “Чиста яр” акциясе кысаларында авыл халкы, учреждения хезмәткәрләре тырышлыгы белән чишмә, елга буйлары чистартыла.

Билгеле һәр авыл җирлеге үз территориясен матурлауга йоз тотып эшләргә тырыша. Югарыда әйтеп үтелгән уңай яклар белән берлектә, кимчелекле ягъни эшләп бетерәсе якларда бар әлегә. Эчке тәртип кагыйдәләренә ягъни “правила внешнего благоустройствога” нигезләнеп без алга таба шәхси хуҗалык территорияләрендә үлән чабылышын вакытында башкаруны, караучысыз йөргән йорт хайваннарын чыгармауны, тиеш булмаган урыннарга чүп ташлауны һәм башка кагыйдә бозуларны ныклы контроль астына алырга, чаралар күрергә тиешбез. Шулай ук яшәргә яраксыз буш, иске йортларны сүтергә. Хәрәбә хәлендә калган хуҗалык территориясе билгеле авылның ямен алып тора.

Бу юнәлештә азмы күпме эш башкарылды: Тиеш булмаган урыннарда чүп ташлау очраклары ачыкланып Шытсу авыл хуҗалыгы ярдәме белән рекультивация эшләре башкарылды.

Авыл җирлеге буенча 2020 елда барыгы 8 иске йорт сүтелде. Елыш авылында 3, Түбән Шытсуда 1, Югары Шытсуда 4 шуның берсе субсидия нигезендә башкарылды. Ягъни 1 КамАЗ төяп түгү 1800 сумга чыга шуның 700 сумын шәхси хуҗалык түләсә калган 1100 сумын бюджет хисабына башкарыла. Әлеге льгота 10 юлга кадәр каралган. Шулай ук 11 хуҗалыкта ремонт эшләре башкарылды, 4 хуҗалыкны рәсмиләштерү теркәү буенча суд булып узды.

Иске йортларга килгәндә алар әлегә шактый. Болар буенча эш алып барыла. 11 һәм 12 февраль көннәрендә ике йортны выморочныйга чыгару буенча суд булачак.

Киләчәккә планнар белән таныштырып үтәм.

Республика программаларында катнашу. Күздә тотыла шушы авыл юлларын норматив хәлгә китерү программасы һәм авыл территторияләрен комплекслы үстерү (йортлар салыну)

Җирлекне төзекләндерүдә эшләрне дәвам итү: авыл эчендәге куркыныч тудырган агачларны кисү

Төрле яшьтәге кешеләрне сәламәт яшәү рәвешенә тарту, спорт юнәлешен үстерү.

Иске кулланылышка яраксыз йортларны сүтү, оформить ителмичә калганнарын тиешле таләпкә китереп документларын булдыру.

Үзара салым акчаларына планлаштырылган эшләрне башкару һәм 2021нче елга гражданнар җыенын үткәрү.

Шулай ук шәхси эшмәкәрлек, гаилә фермалары, инвестиция юнәлешендә эшләрне җанландырып җибәрү.

2020 елда хәл итүне сораучы проблемалар да юк түгел. Түбән Шытсуда инеш елгасын тирәнәйтү читстарту эшен башкарасы иде. Көчле янгыр вакытларында, язгы ташу чорында елгадан су җәелеп агу сәбәпле 3 хуҗалык аеруча зыян күрә. Шулай ук елганын икенче олешендә яр ашалу процессы бара.

Икенче мәсьәлә Югары Шытсу авылында Ленина (төп) урамына ямочный ремонт кертеп булмасмы.

(Елыш авылында каптаж эшләнелгән иде, суы житеп бетми)

2020 ел гомумэн сынаулар елы буларак истә калды. Шуңа карамастан республикада бер программада туктатылмады, киресенчә өстәмә ярдәмнәр булдырылды, икьтисадны халык эшчәнлеген, яшәешен саклап калуда зур эшләр башкарылды. Моның өчен җитәкчеләребезгә зур рәхмәт.

2015 елда җирлек үсешенең стратегиясе кабул ителгән иде. Ул гомумэн 2030 елга кадәр исәпләнелеп 2020 елны кертеп беренче этап буларак билгеләнде. Алга куелган планнар шактые чынга ашып килә, шушы юллар ремонтлау, куркыныч тудырган агачларны кисү, вай фай точкалары урнаштыру, кәрәзле элемтә вышкасы урнаштыру, чишмәләр ремонтлау. Башкарылмый калганнары да бар, ләкин алар киләчәктә булыр дип ышанабыз. Балалар мәйданчыгы, кәрәзле элемтә вышкасы. Болар билгеле дәүләтебез ярдәме белән башкарыла.

2021 елның мөхим вакыйгалары булып апрель аенда узачак Россия күләм җанисәп алу ягъни перепись тора. Шулай ук сентябрь аенда Россия федерациясенең федераль җыены дәүләт думасына 8 нче чакырылыш депутатларын сайлау булачак.

Татарстанда 2021 ел белгәнебезчә Республикабыз Президенты карары нигезендә “Туган телләр һәм халыклар бердәмлеге” елы буларак игълан ителде.

Күренекле татар язучысы Гомәр Бәширов язганча: Халыкның иң зур байлыгы, иң кадерле рухи хәзинәсе - аның теле. Халык үзенең телен, мең еллар буена үстереп килгән, аны өзлексез баетып, иң тирән фикерләрен, иң нечкә хисләрен дә аңлатып бирер дәрәҗәгә җиткергән.

Минем чыгышым тәмам. Алга таба да бердәм булып, тиешле юнәлештә матур нәтиҗәләр күрсәтеп эшләргә һәм яшәргә язсын. Игътибарыгыз өчен рәхмәт!

2020 елда булып узган гаржданнар җыенында бирелгән сорауларга җаваплар:

Балаларны Сабага түгәкләргә йөртү – Балалар саны аз булганга күрә оешмады.

Мәчеткә газ кертү- зур чыгымнар кирәк булганга күрә электр белән җылыту күздә тотыла.

Задвижкалар эшләми- Коммунальный тарафыннан задвиңкалар алыштырылды.